সংশ্লিষ্ট সূত্রে জানা যায়, মালয়েশিয়ায় কর্মী পাঠাতে ‘বায়ো রিক্রুটমেন্ট’ পদ্ধতির ওপর গুরুত্ব দেয়া হচ্ছে। এছাড়া বাংলাদেশ অ্যাসোসিয়েশন অব ইন্টারন্যাশনাল রিক্রুটিং এজেন্সির (বায়রা) দেয়া প্রস্তাব বিবেচনা এবং দ্রুততম সময়ে কীভাবে নতুন নিয়োগ পদ্ধতি কার্যকর করা যায় সে বিষয়ে গঠিত কমিটিকে পদক্ষেপ নিতে প্রবাসীকল্যাণ ও বৈদেশিক কর্মসংস্থান মন্ত্রণালয়ের সচিব রৌনক জাহান নির্দেশনা দেন। নতুন পদ্ধতিতে একজন কর্মীর সর্বোচ্চ অভিবাসন ব্যয় এক লাখ ৬০ হাজার টাকা নির্ধারণ হতে পারে।